รบกวนสอบถามคุณค่ะ อยู่ดีๆก็มีจุดแดงขึ้นที่นิ้ว หนึ่งจุดเล็กเท่ารูเข็มแรกๆนึกว่าไฝแดง เป็นมานานแล้วค่ะ จนอดใจไม่ไหวเอาเข็มไปเจาะ ไม่ได้เจาะเเรงนะคะเเค่เขี่ยๆนิดๆพอโดดที่จุดแดงเลือดไหลออกเเรงมากค่ะไหลนานมากค่ะกว่าเลือดจะหยุด ปกติโดนมีดบาดไม่ขนาดนี้ค่ะ เป็นอาการอะไรมั้ยค่ะ
สวัสดีค่ะ อาการมีจุดแดงๆขึ้นที่นิ้ว คล้ายไฝแดง ขนาดเล็กนั้น อาจจะเกิดจาก จุดเลือดออกชั้นใต้ผิวหนัง จากการไปกระทบกระแทกอะไรเล็กๆน้อยๆ การมีภาวะเกล็ดเลือดต่ำ หรือมีการแข็งตัวของเลือดผิดปกติ หรือเป็นการอักเสบของผิวหนังหรือชั้นใต้ผิวหนัง หรืออาจเป็นไฝที่เกิดขึ้นใหม่ซึ่งถ้าจุดแดงดังกล่าวโตเร็ว กดเจ็บ หรือไม่สบายใจกับจุดแดงดังกล่าว แนะนำการไปพบแพทย์เพื่อตรวจประเมินเพิ่มเติมให้ได้การวินิจฉัยที่แน่ชัด ไม่ควรพยายามไปเจาะเองเพราะอาจทำให้เกิดการติดเชื้อหรือการบาดเจ็บที่ผิวหนังเพิ่มมาได้ ระหว่างนี้ระวังการกระทบกระแทก รักษาความสะอาดที่ผิวหนังให้ดี